CELEX: C2006/212/07
Language: da
Date: 2006-09-02 00:00:00
Title: Forenede sager C-439/04 og C-440/04: Domstolens dom (Tredje Afdeling) af 6. juli 2006 — Axel Kittel mod État belge (anmodning om præjudiciel afgørelse fra Cour de cassation (Belgien)) (Sjette momsdirektiv — fradrag af indgående merværdiafgift — karruselsvig — købsaftale, der er en nullitet i henhold til national ret)

2.9.2006   
            
            
               DA
            
            
               Den Europæiske Unions Tidende
            
            
               C 212/4
            
         Domstolens dom (Tredje Afdeling) af 6. juli 2006 — Axel Kittel mod État belge (anmodning om præjudiciel afgørelse fra Cour de cassation (Belgien))
   (Forenede sager C-439/04 og C-440/04) (1)
   
   (Sjette momsdirektiv - fradrag af indgående merværdiafgift - karruselsvig - købsaftale, der er en nullitet i henhold til national ret)
   (2006/C 212/07)
   Processprog: fransk
   Den forelæggende ret
   Cour de cassation
   Parter i hovedsagen
   
      Sagsøgere: Axel Kittel (sag C-43/904) og État belge (sag C-440/04)
   
      Sagsøgte: État belge (sag C-439/04 og Recolta Recycling SPRL (sag C-440/04)
   Sagens genstand
   Præjudiciel — Cour de cassation de Belgique — fortolkning af bestemmelserne i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — princippet om afgiftens neutralitet — levering af goder i henhold til en salgsaftale, der er en nullitet — karruselsvindel — tab af fradragsret for køberen
   Konklusion
   Artikel 17 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 95/7/EF af 10. april 1995, er til hinder for en bestemmelse i national ret, hvorefter annullation af en købsaftale i henhold til en national civilretlig bestemmelse, hvorefter aftalen er en nullitet, idet den er i strid med den offentlige orden på grund af sælgerens ulovlige formål, for den afgiftspligtige person indebærer tab af retten til at fradrage den erlagte indgående merværdiafgift, når en levering er foretaget til en afgiftspligtig person, som ikke vidste eller burde have vidst, at den omhandlede transaktion var led i den svindel, som sælgeren har begået. Spørgsmålet, om aftalens nullitet skyldes svindel med merværdiafgiften eller andre former for svig, er i den forbindelse uden betydning.
   Når det derimod på baggrund af objektive kriterier er fastslået, at der er foretaget levering af et gode til en afgiftspligtig, som vidste eller burde have vidst, at han ved sin erhvervelse deltog i en transaktion, der var led i momssvig, tilkommer det den nationale ret at nægte at indrømme den pågældende afgiftspligtige ret til fradrag.
   
      (1)  EUT C 6 af 8.1.2005.